من انواع الغش فمجال التجارة انك تنشر صورا لبضاعة غيرك على أنها بضاعتك … ومن قلة المروءة سرقة صور الناس دون استئذان … لقيت واحد هاز جميع صور دهن بيو حاطهم في موقع ديالو وحيد اسم دهن بيو ودار الاسم ديالو … حتى اتصلو بيا الناس … المشكلة هي يبيع ليهم شي مصيبة بسميتك نتا يقولو ليك ناس شرينا عندكم وغشيتونا… كاتولي داخل لصراعات ومشاكل انت في غنى عنها … 
التاجر الناجح يشترط فيه الصدق والامانة … كيفاش نتا سارق صورة وحاطها على أساس انها ديالك تخيليني أثق فيك ؟؟؟ واحد عاصر الزيت خضراء اللون ونتا عندك زيت لونها اسود او اصفر ثم كاتهز صورة زيته وتعرضها ومعها سعر سلعتك !!! ماشي هنا هو المشكل فقط … المشكل فاش كاتهضر معاه كايخرج عينيه وكايقول ليك اش فيها ؟؟؟ عادي فين المشكل ؟؟؟ عجيب الله يهدي ما خلق . الرزاق هو الله ، لا تعص وتعاند شرع الله ثم تطلب ما عنده … بغيتي الرزق الحلال الطيب اسلك سبله واتخذ الاسباب المشروعة والله يسهل على كل واحد .